163. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 85 της 17/23 Απρ. 1996 (ΦΕΚ Α΄ 69) Τροποποίηση διατάξεων του Π.Δ. 284/88 «Οργανισμός Υπουργείου Οικονομικών (Α΄ 128)». Έχοντας υπόψη: 1.Τις διατάξεις: α)του άρθρ. 24 παρ. 5 του Νόμ. 1558/85 «Κυβέρνηση και Κυβερνητικά Όργανα» (Α΄ 137) σε συνδυασμό με τις διατάξεις του άρθρ. 6, παρ. 6 του Νόμ. 2026/92 «Ρύθμιση θεμάτων Οργάνωσης και Προσωπικού της Δημόσιας Διοίκησης και άλλες διατάξεις» (Α΄ 43). β)του άρθρ. 5 παρ. 3 του Νόμ. 2343/95 «Αναδιοργάνωση Υπηρεσιών του Υπουργείου Οικονομικών και άλλες διατάξεις» (Α΄ 211). γ)του άρθρ. 27 του Νόμ. 2081/92 «Ρύθμιση του θεσμού των Επιμελητηρίων κ.λπ. (Α΄ 154). 2.Την αριθ. 2083471/10333/0004/22.12.95 κοινή απόφαση των Υπουργών Εσωτερικών, Δημόσιας Διοίκησης και Αποκέντρωσης και Οικονομικών «Σύσταση Διοικητικού Τομέα Θησαυροφυλακίου και Προϋπολογισμού στο Γενικό Λογιστήριο του Κράτους και σύσταση θέσης Ειδικού Γραμματέα (Β΄ 1067). 3.Το γεγονός ότι από τις διατάξεις του παρόντος Π.Δ/τος προκαλείται δαπάνη σε βάρος του Κρατικού Προϋπολογισμού ύψους 350.000 δρχ. για κάθε οικονομικό έτος που θα καλύπτεται από τις πιστώσεις που θα εγγράφονται στον Προϋπολογισμό του Υπουργείου Οικονομικών (Ειδ. Φορέας 23/110 ΚΑΕ 0237). 4.Την 116/1996 γνωμοδότηση του Συμβουλίου της Επικρατείας, με πρόταση των Υπουργών Εσωτερικών, Δημόσιας Διοίκησης και Αποκέντρωσης, και Οικονομικών, αποφασίζουμε: Άρθρ.1.-1.Στο Υπουργείο Οικονομικών – Γενικό Λογιστήριο του Κράτους συνιστάται Διεύθυνση Χρηματοδοτικού Προγραμματισμού και Διαχείρισης Κρατικών Διαθεσίμων, η οποία διαρθρώνεται στα ακόλουθα τμήματα: α.Τμήμα Α΄-Χρηματοδοτικού Προγραμματισμού. β.Τμήμα Β΄-Διαχείρισης Κρατικών Διαθεσίμων. 2.Στην αρμοδιότητα της Διεύθυνσης αυτής ανήκουν τα κατωτέρω θέματα, που κατανέμονται μεταξύ των Τμημάτων της, ως εξής: α)Τμήμα Α΄ -Δημιουργία, τήρηση, κίνηση και παρακολούθηση των Λογαριασμών αρμοδιότητας της Δ/νσης αυτής. -Συντονισμός των εκροών του Κεντρικού Λογαριασμού του Δημοσίου. -Κατάρτιση κυλιόμενου χρηματοδοτικού προγράμματος σε βραχυπρόθεσμη, μεσοπρόθεσμη και μακροπρόθεσμη βάση. -Έκδοση πράξεων καθορισμού ορίου πληρωμών, παρακολούθηση και έλεγχος αυτών. -Παρακολούθηση της καθημερινής ταμιακής θέσης του Ελληνικού Δημοσίου και ειδικότερα: α)του ύψους των ημερήσιων προβλέψεων εισροών από τις διάφορες πηγές και κατηγορίες εσόδων του Ελληνικού Δημοσίου και της πραγματοποίησής τους. β)του ύψους των ημερήσιων αναγκών για ταμιακές εκροές και της πραγματοποίησής τους. -Συγκέντρωση πληροφοριών από τις αρμόδιες υπηρεσίες για όλες τις εισροές και εκροές που επηρεάζουν την καθημερινή ρευστότητα του Ελληνικού Δημοσίου. -Ανάλυση της κίνησης του Λογαριασμού «200Ελληνικό Δημόσιο-Συγκέντρωση Εισπράξεων και Πληρωμών. -Μελέτη και επεξεργασία των στοιχείων σχετικά με τα βεβαιούμενα και ανείσπρακτα χρέη προς το Δημόσιο σε συνεργασία με τις αρμόδιες Διευθύνσεις. β)Τμήμα Β΄ -Διαχείριση των διαχρονικών ανοιγμάτων μεταξύ εισροών και εκροών του Ελληνικού Δημοσίου και εκμετάλλευση της ρευστότητας που δημιουργείται σε μακροχρόνια και βραχυχρόνια βάση, από: α)τον υπολογισμό του ανοίγματος μετά την εκτίμηση των ημερήσιων χρηματορροών του Ελληνικού Δημοσίου. β)τον υπολογισμό των εισροών και εκροών που προκύπτουν από την προσφυγή του Ελληνικού Δημοσίου στις αγορές χρήματος και κεφαλαίου στις εγχώριες και διεθνείς αγορές. -Αξιοποίηση και διαχείριση των δραχμικών και συναλλαγματικών διαθεσίμων του Ελληνικού Δημοσίου με όποιον τρόπο κρίνεται αποδοτικότερος και προσφορότερος προς το σκοπό της μεγιστοποίησης του οφέλους και της ελαχιστοποίησης του κόστους. Μετά τη σελ. 58,524 Σελ. 58,525 Τεύχος 1250-Σελ. 119 Οργανισμός Υπουργείου Οικονομικών 24.Α.α.162-163 -Μέριμνα για την εξεύρεση πιστωτικών εσόδων προς κάλυψη του ημερήσιου ανοίγματος του λογαριασμού του Δημοσίου με προσφυγή ακόμη και σε δανεισμό μιας ημέρας (over night). -Μέριμνα για την κάλυψη των κινδύνων που προέρχονται από τις συναλλαγές του Ελληνικού Δημοσίου στις διεθνείς και εγχώριες κεφαλαιαγορές και χρηματαγορές. -Χρηματοοικονομικές συναλλαγές μέσω υπηρεσίας διαπραγμάτευσης (DEALING ROOM) και συστημάτων διαπραγμάτευσης (DEALING SYSTEMS). -Παρακολούθηση της εγχώριας και διεθνούς διατραπεζικής αγοράς. -Παρακολούθηση της εγχώριας και διεθνούς κεφαλαιαγοράς και χρηματαγοράς προς την εξεύρεση επενδυτικών ευκαιριών. -Παρακολούθηση της εξέλιξης των δημοσιονομικών και νομισματικών μεγεθών. -Εντολές πραγματοποίησης των πράξεων που αφορούν στα παραπάνω θέματα και κατάρτιση συμβάσεων μεταξύ του Δημοσίου και των συμβαλλομένων Τραπεζών και Χρηματοπιστωτικών ιδρυμάτων του εσωτερικού και του εξωτερικού, όπου αυτό κρίνεται ή ορίζεται απαραίτητο από το σχετικό νομοθετικό πλαίσιο. -Μέριμνα για τις σχέσεις του Δημοσίου με την Τράπεζα της Ελλάδας και τα λοιπά Πιστωτικά Ιδρύματα και τα Νομικά Πρόσωπα Δημοσίου Δικαίου, όπως ειδικότερα ορίζεται στο καταστατικό τους και τη σχετική νομοθεσία που διέπει αυτά. -Μέριμνα για την κατάρτιση σχεδίων νόμων, κανονιστικών δ/των και άλλων διοικητικών πράξεων επί θεμάτων της Δ/νσης αυτής. -Συνεργασία με Διεθνείς Χρηματοδοτικούς Οργανισμούς. Άρθρ.2.-Η Υπηρεσία Θησαυροφυλακίου (αρ. 5 Νόμ. 2343/95) υπάγεται στο Διοικητικό τομέα Θησαυροφυλακείου και Προϋπολογισμού του Γενικού Λογιστηρίου του Κράτους και συγκροτείται από τις κατωτέρω Διευθύνσεις. α.Δημοσίου χρέους. β.Λογαριασμών του Δημοσίου. γ.Κίνησης κεφαλαίων, Εγγυήσεων, Δανείων και Αξιών. δ.Χρηματοδοτικού Προγραμματισμού και Διαχείρισης Κρατικών Διαθεσίμων. Άρθρ.3.-Η ισχύς των διατάξεων του παρόντος Π.Δ/τος αρχίζει από τη δημοσίευσή του στην Εφημερίδα της Κυβερνήσεως. Σελ. 58,526 Τεύχος 1250-Σελ. 120 24.Α.α.163 Οργανισμός Υπουργείου Οικονομικών 